cyanic-selkie/wikianc huggingface dataset:
Էստոնիայի անկախության հռչակագիր (1918)
Էստոնիայի ժողովուրդներին ուղղված մանիֆեստը թարգմանաբար
Ազգերի չլսված պայքարը քանդել է ռուսական ցարական պետության փտած հիմքերը։ Ամբողջ Սարմատյան դաշտերում տարածվում է կործանարար անիշխանությունը, որը սպառնում է իր հետևից ճնշել նախկին ռուսական պետության սահմաններում ապրող բոլոր ժողովուրդներին։ Արևմուտքից մոտենում են Գերմանիայի հաղթական բանակները՝ հավակնելու Ռուսաստանի ժառանգության իրենց բաժինը և, առաջին հերթին, տիրանալու Բալթիկ ծովի ափամերձ հողերին։
Այս օրհասական ժամին Էստոնիայի Մաապեևը, որպես մեր երկրի և ժողովրդի օրինական ներկայացուցիչ, միաձայն համաձայնությամբ Էստոնիայի դեմոկրատական քաղաքական կուսակցությունների և կազմակերպությունների հետ, և ժողովուրդների ինքնորոշման իրավունքի ուժով, Էստոնիայի հողի և ժողովրդի ճակատագիրը ձևավորելու համար անհրաժեշտ է գտել ձեռնարկել հետևյալ վճռական քայլերը.
Էստոնիայի անկախ հանրապետությունը ներառում է Հարյումաա, Լյաենեմաա, Յարվամաա, Վիրումաա՝ Նարվա քաղաքով և նրա շրջակայքով, Տարտումաա, Վիրումաա, Վիլյանդիմաա և Պյառնումաա՝ Բալթյան Սաարեմաա, Հիյումաա, Մուհումաա կղզիները և մյուսները, որտեղ էստոնացիները տարիներ շարունակ բնակություն են հաստատել գերակշիռ մեծամասնությամբ։ Լատվիային և Ռուսաստանին սահմանակից տարածքներում հանրապետության սահմանների վերջնական որոշումը կիրականացվի համաժողովրդական պլեբիսիդով ընթացիկ համաշխարհային պատերազմի ավարտից հետո։
Վերոհիշյալ ոլորտներում միակ բարձրագույն և վարչական իշխանությունը Էստոնիայի Մաապեևի կողմից ստեղծված Էստոնիայի Փրկության կոմիտեի դեմոկրատական իշխանությունն է:
Էստոնիայի Հանրապետությունը ցանկանում է բացարձակ քաղաքական չեզոքություն պահպանել բոլոր ինքնիշխան պետությունների և ժողովուրդների նկատմամբ և միևնույն ժամանակ, անշուշտ, հուսով է, որ նրանք հավասարապես կպատասխանեն լիակատար չեզոքությամբ։
Էստոնիայի ռազմական ուժերը կկրճատվեն այնքանով, որքանով անհրաժեշտ է ներքին կարգուկանոն պահպանելու համար։ Ռուսական բանակում ծառայող էստոնացի զինվորները տուն կկանչվեն և կզորացրվեն:
Քանի դեռ ընդհանուր, ուղղակի, գաղտնի և համամասնական ընտրություններով ընտրված Էստոնիայի Սահմանադիր ժողովը չի գումարի և կորոշի երկրի սահմանադրական կառուցվածքը, գործադիր և օրենսդիր ամբողջ իշխանությունը կմնա էստոնական Մաապեևին և նրա կողմից ստեղծված Էստոնիայի ժամանակավոր կառավարությանը, որի գործունեությունը պետք է առաջնորդվի հետևյալ սկզբունքներով.
1. Էստոնիայի Հանրապետության բոլոր քաղաքացիները՝ անկախ իրենց կրոնից, էթնիկական ծագումից և քաղաքական հայացքներից, օգտվում են հավասար պաշտպանությունից Հանրապետության օրենքով և արդարադատության դատարաններում։
2. Հանրապետության սահմաններում բնակվող էթնիկ փոքրամասնություններին` ռուսներին, գերմանացիներին, շվեդներին, հրեաներին և այլոց, երաշխավորվում են մշակութային ինքնավարության իրենց իրավունքները:
3. Քաղաքացիական բոլոր ազատությունները, ինչպիսիք են արտահայտվելու, մամուլի, կրոնի, հավաքների, միավորումների ազատությունը և գործադուլի ազատությունը, ինչպես նաև անհատի և տան անձեռնմխելիությունը, անժխտելիորեն գործում են Էստոնիայի Հանրապետության տարածքում և այն օրենքների հիման վրա, որոնք կառավարությունը պետք է անմիջապես մշակի։
5. Քաղաքի, շրջանի և գյուղական համայնքների տեղական ինքնակառավարման մարմինները կկանչվեն շարունակելու իրենց աշխատանքը, որը բռնությամբ ընդհատվել է:
6. Հասարակական կարգի պահպանման համար քաղաքներում և գյուղական վայրերում անհապաղ կազմակերպվում են տեղական ինքնակառավարման մարմիններին ենթակա ժողովրդական աշխարհազորայիններ և ստեղծվում քաղաքացիների ինքնապաշտպանական կազմակերպություններ:
7. Ժամանակավոր կառավարությունը հանձնարարեց առանց հապաղելու լայն ժողովրդավարական հիմունքներով մշակել օրինագծեր՝ ագրարային խնդրի, աշխատուժի, սննդի մատակարարման և ֆինանսական խնդիրների լուծման համար։
Թող Աստված պահապան լինի քեզ
Եվ առատորեն օրհնի,
Ինչ էլ որ դու ձեռնարկես
Իմ սիրելի հայրենիք:
''
Կեցցե Էստոնիայի անկախ ժողովրդավարական հանրապետությունը:''
Կեցցե խաղաղությունը ազգերի միջև:
Էստոնիայի Մաապեևի ավագանի
Տալլին, 1918 թվականի փետրվարի 21 :
Արտաքին հղումներ
Կատեգորիա:Էստոնիայի պատմություն Կատեգորիա:Անկախություն Կատեգորիա:Պատմական փաստաթղթեր ըստ երկրի
Հավրան
Հավրան, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ուլյաշկին (Կամենսկի շրջան)
Ուլյաշկին (Уляшкин), գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում։ Մտնում է Ուլյաշկինսկի գյուղական համայնքի կազմի մեջ։
Ռեբասե (գյուղ, Պաիստու շրջան)
Ռեբասե (Rebase), գյուղ Էստոնիայի Վիլյանդիմաա նահանգի Պաիստու շրջանում։
2011 թվականի տվյալներով գյուղում բնակվում էր 18 մարդ։
Արտաքին հղումներ
Կատեգորիա:Էստոնիայի Վիլյանդիմաա նահանգի Պաիստու շրջանի բնակավայրեր Կատեգորիա:Էստոնիայի գյուղեր
Կորպորատիվ իրավահարաբերություններից բխող վեճեր
Ներածություն
Կորպորատիվ իրավահարաբերություններից բխող վեճերի քննության իրավակարգավորմանն են անդրադարձել բազմաթիվ արտասահմանյան իրավագետներ, դատավարագետներ, ովքեր իրենց աշխատություններում բացահայտել են դրա ծագման հիմքերը, կորպորատիվ կոնֆլիկտները, կորպորատիվ վեճերով գործերի քննության որպես հատուկ հայցային վարույթի առանձնացման անհրաժեշտությունը և դրանցում առկա հիմնախնդիրները։
Կորպորատիվ վեճերի առարկան են հանդիսանում իրավաբանական անձի ստեղծման, կառավարման և իրավաբանական անձի կանոնադրական կապիտալում մասնակցության (անդամության) հետ կապված իրավահարաբերություններից բխող վեճերը։
Կորպորատիվ իրավահարաբերությունների էությունը
Կորպորատիվ վեճերի առարկան հասկանալու համար անհրաժեշտ է անդրադառնալ կորպորատիվ իրավահարաբերությունների էությանը, իսկ կորպորատիվ իրավահարաբերությունների էությունը հասկանալու համար անհրաժեշտ է հասկանալ, թե իրենից ինչ է ներկայացնում «կորպորացիա» եզրույթը։
«Կորպորացիա» եզրույթը ծագել է լատիներեն «corpus habere» արտահայտությունից, որը հավաքական ձևով արտահայտում էր անձանց կողմից ստեղծված միավորումների իրավունքները ։ Հայաստանի և այլ երկրների իրավական համակարգերում «կորպորացիա» եզրույթը միևնույն կերպ չի ընկալվում։ Այս եզրույթը անգլո-սաքսոնական և մայրցամաքային իրավական համակարգերում ունի տարբեր բովանդակություն։
Պատմականորեն ձևավորվել է այնպես, որ առաջին կորպորացիաները առաջացել են Անգլիայում, որն էլ հիմք հանդիսացավ հետագայում, որ կորպորատիվ իրավունքն այլ երկրներում նույնպես զարգանա։ Կորպորատիվ իրավունքի առաջին սուբյեկտները Մեծ Բրիտանիայում առաջացել են դեռևս միջնադարում։ Տարբեր կրոնական և մունիցիպալ կազմակերպություններ իրենցից ներկայացնում էին ոչ առևտրային կազմակերպություններ։ Այս կազմակերպություններն իրավունքի ինքնուրույն սուբյեկտ էին ճանաչվում թագավորի հրամանագրով։ Միջնադարում հիմնականում առևտրային կազմակերպություններ էին հանդիսանում առևտրային միությունները։ Առևտրային միությունները ոչ միայն սահմանում էին որոշակի ընդհանուր կանոններ միության գործունեության համար, այլ նաև սահմանում էին իրենց մասնակիցների վարվելակերպը, գործընկերային հարաբերությունները։ Առևտրային միություններին զուգընթաց կապիտալի միավորման շնորհիվ սկսեցին զարգանալ առևտրի տարբեր ձևեր։ Դրանցից առաջինը «commenda»-ն պարունակում էր ժամանակակից գործընկերային հարաբերությունների և փոխառության իրավահարաբերությունների հատկանիշները։ Մասնակիցը, որն առևտրային գործեր չէր իրականացնում, տալիս էր որոշակի գումար իր մյուս գործընկերոջը՝ վաճառողին պայմանով, որ վաճառողի ստացված եկամտի մի մասն իրեն պետք է փոխանցվի։ Միավորումների այս տեսակը Մեծ Բրիտանիայում գործեց միայն միջնադարում և հետագայում զարգացում չստացավ ի տարբերություն Եվրոպայի այլ երկրների, որտեղ այսօր բավականին տարածված են կոմանդիտային կազմակերպությունները։ Մյուս կազմակերպությունը, միջնադարյան առևտրային հարաբերությունների կապիտալի միավորմամբ ստեղված, կոչվում էր «societas»։ Այս կազմակերպության մասնակիցները (հիմնադիրները) իրենց ամբողջ գույքով պատասխանատվություն էին կրում կազմակերպության պարտավորությունների համար։ Այս կազմակերպությունները բավականին լայն տարածում գտան և հիմքը դրեցին ժամանակակից գործընկերային հարաբերությունների զարգացման համար ։
Անգլիական օրենսդրությամբ «կորպորացիա» եզրույթն արտահայտում է իրավաբանական անձ հասկացությունը, որը բաժանվում է մի քանի անձանցից կազմված կորպորացիաների (corporations aggregate) և մեկ անձից կազմված կորպորացիաների (corporations sole): Առևտրային կորպորացիաներն անվանվում են կոմպանիաներ (company) և իրենց հերթին բաժանվում են հանրային և մասնավոր կորպորացիների ։
Առևտրային կորպորացիաներ ասելով Ամերիկայի Միացյալ Նահանգներում հասկանում են միայն այն կազմակերպությունները, որոնց բնորոշ են արժեթղթերի թողարկումը և դրանց ազատ վաճառքը։ Կազմակերպությունների մյուս խումբը, որն արժեթղթեր չի թողարկում, կորպորացիաների շարքին չի դասվում, այլ դասվում է ինկորպորատիվ կազմակերպությունների շարքը ։
Մայրցամաքային իրավունքի տեսաբանները գտնում են, որ կորպորացիա եզրույթի ներքո ընկալվում են օրենսդրությամբ նախատեսված մասնավոր իրավունքի իրավաբանական անձի բոլոր կազմակերպաիրավական ձևերը՝ բաժնետիրական, սահմանափակ և լրացուցիչ պատասխանատվությամբ ընկերությունները, վստահության վրա հիմնված և լիակատար ընկերակցությունները, կոոպերատիվները, ինչպես նաև առևտրային կազմակերպությունների միությունները (ասոցիացիաներ, կոնցեռներ, հոլդինգներ և այլն)  ։
Ըստ իրավաբանական գիտությունների դոկտոր, պրոֆեսոր Վ.Դ.Ավետիսյանի՝ կորպորացիաներին բնութագրական են հետևյալ հատկանիշները՝
Համաձայն մայրցամաքային իրավունքում առկա մատեցմանը՝ կորպորատիվ իրավունքի սուբյեկտներ են հանդիսանում կորպորատիվ միությունները ևս ։
Ուստի՝ կորպորացիան իրենից ներկայացնում է իրավունքի սուբյեկտ համարվող իրավաբանական և/կամ ֆիզիկական անձանց միություն կամ միավորում, որը բնորոշվում է կորպորատիվ կառավարմամբ և որի մասնակիցները հանդիսանում են կորպորացիայի հանդեպ ունեցած սուբյեկտիվ իրավունքների և պարտականությունների կրողներ։
Կորպորատիվ իրավահարաբերությունների սուբյեկտներն են հանդիսանում նրա մասնակիցները, կառավարման մարմինները, նրա գործունեության նկատմամբ հսկողություն իրականացնող մարմինները։ Կորպորատիվ իրավահարաբերությունների օբյեկտ է հանդիսանում կորպորացիայի ձևավորումը, գործունեության կազմակերպումը և դրա արդյունքները։
Կորպորատիվ վեճերի առարկան
ՌԴ կորպորատիվ վարքագծի օրենսգիրքը մշակողների կողմից փորձ է կատարվել սահմանել կորպորատիվ կոնֆլիկտի հասկացությունը։ Նշված օրենսգրքի 10-րդ գլխում սահմանված է, որ կազմակերպության միջև կամ նրա մասնակիցների միջև եղած յուրաքանչյուր տարաձայնություն կամ վեճ, որն առաջացել է մասնակցի կազմակերպության մասնակցության ժամանակ, կամ այն տարաձայնությունը կամ վեճը, որն առաջացել է մասնակիցների միջև, որը վերաբերում է նաև կազմակերպության շահերին, իրենից ենթադրում է կորպորատիվ վեճ այնքանով, որքանով շոշափում է կամ կարող է շոշափել կազմակերպության ներքին հարաբերությունները ։
Ըստ իրավագետ Ա.Ա.Դանելյանի՝ կորպորատիվ կոֆլիկտները ներքին կոնֆլիկտներ են, որոնք առաջանում և զարգանում են կորպորացիայի ներսում։ Կորպորատիվ կոնֆլիկտների սահմանման համար առաջնահերթ կարևոր է պարզել մասնակիցների շրջանակը։ Օրինակ՝ ՌԴ օրենսդրությամբ կորպորացիա են համարվում բաժնետիրական ընկերությունները, սահմանափակ պատասխանատվությամբ ընկերությունները, լրացուցիչ պատասխանատվությամբ ընկերությունները, լիակատար ընկերակցությունները, արդյունաբերական և սպառողական կոոպերատիվները, ասոցիացիաները, միությունները և այլն։ Համապատասխանաբար կորպորատիվ կոնֆլիկտների մասնակիցների շրջանակը սահմանափակված է հիշյալ իրավաբանական անձանցով։ Պետք է ընդգծել, որ ոչ բոլոր կոնֆլիկտներն են համարվում կորպորատիվ։ Որպեսզի վեճը համարվի կորպորատիվ, այն պետք է կապված լինի կորպորատիվ իրավահարաբերության սուբյեկտների կամ այն իրավահարաբերության հետ, որը կապված է կորպորացիայի գործունեության հետ, կամ կապված է կորպորացիայի պահանջների, առաջադրանքների հետ, իսկ վեճի առարկան է կորպորացիան և նրա շահերը, ինչպես նաև այն իրավունքները, որոնք կապված են կորպորացիայի մասնակցության հետ ։
Հայաստանի քաղաքացիական դատավարության օրենսգրքի 215-րդ հոդվածը սահմանում է կորպորատիվ իրավահարբերություններից բխող վեճերի առարկան, այսինքն՝ այն գործերը, որոնց առարկա հանդիսանում են կորպորատիվ վեճերը։ Դրանք իրավաբանական անձի ստեղծման, կառավարման և իրավաբանական անձի կանոնադրական կապիտալում մասնակցության (անդամության) հետ կապված իրավահարաբերություններից բխող հետևյալ վեճերն են՝
Ամփոփելով վերոշարադրյալը կարելի է արձանագրել, որ կորպորատիվ վեճերը կորպորացիայի ստեղծման, լուծարման, վերակազմակերպման, կորպորացիայի մասնակիցների միջև առաջացող իրավահարաբերություններից ծագող, ինչպես նաև կորպորացիայի մասնակիցների իրավունքների իրացման և պարտականությունների կատարման հետ կապված կորպորատիվ կոնֆլիկտներն են։
Վիկտորիա (քաղաք, Կանադա)
Վիկտորիա (Victoria), քաղաք և նավահանգիստ Կանադայում, Վանկուվեր կղզու հարավարևելյան ծայրում։ Բրիտանիայի Կոլումբիա նահանգի վարչական կենտրոնն է։ Բնակչությունը 62 հզ․ (1978)։ Կա փայտամշակում, նավաշինություն, նավանորոգում։ Արտահանում է փայտանյութ, ձկնամթերք։ Ունի համալսարան։ Տուրիզմի վայր է։
Կատեգորիա:Կանադայի քաղաքներ Կատեգորիա:1862 թվականին հիմնադրված բնակավայրեր
Ռովնոյի մարզ
Ռովնոյի մարզ (Рівненська область), մարզ Ուկրաինայի հյուսիս-արևմուտքում։ Հիմնվել է 1939 թվականի դեկտեմբերի 4-ին։ Վարչական կենտրոնն է Ռովնո քաղաքը։
Սահմանակցում է հյուսիսում Բելառուսիայի հետ, մյուս կողմերից Ուկրաինայի մարզերի, արևմուտքում Վոլինի, արևելքում Ժիտոմիրի, հարավում Լվովի, Տերնոպոլի և Խմելնիցկիի մարզերի հետ։
Ընդհանուր տեղեկություններ
Ռովնոյի մարզի վարչական կենտրոնն է Ռովնո քաղաքը։
Մարզի վարչական միավորների քանակները՝
Մարզում տեղական ինքնակառավարումը իրականացվում է Ռովնոյի մարզային խորհրդի կողմից, գործադիր իշխանությունն է՝ մարզային պետական վարչությունը։ Մարզի ղեկավարն է հանդիսանում մարզային վարչության նախագահը, որը նշանակվում է Ուկրաինայի նախագահի կողմից։
Շրջաններ
Ռովնոյի մարզի կազմի մեջ մտնում են 16 շրջաններ՝
Քաղաքներ
Մարզային նշանակության քաղաքներ՝
Բնակչություն
Ռովնոյի մարզում բնակվում են ավելին քան 1,1 միլիոն մարդ կամ Ուկրաինայի բնակչության 2,46 % ։
Բնակչության ազգային կազմ
Ռովնոյի մարզի ազգային կազմը 2001 թվականի մարդահամարի տվյալներով `
Ծանոթագրություններ
Ռովնոյի մարզ
Ռախիմ Աբրամով
Վաղ կյանք
Ծնվել է 1998 թվականի մարտի 15-ին, Սիբիրում։ Ունի երկու եղբայր։
Պատանեկության տարիներին զբաղվել է ֆուտբոլով, վոլեյբոլով և բասկետբոլով։ Ուսման համար տեղափոխվել է Չիտա, սակայն նրան չեն ընդունել տեխնիկում։ Ավելի ուշ Ռախիմը գործուղվել է Մոսկվա, ծրագրավորում է սովորել ։
Կարիերա
Պատմության և կերպարվեստի ուսուցիչները ոգևորել են Ռախիմին ստեղծել սեփական կատակերգական տեսանյութեր, որոնք նա տեղադրել է ցանցում։ Աբրամովը ՅուԹյուբում ստեղծել է ալիք, բայց այն նրան հաջողություն չի բերել։ 2018 թվականին սկսել է կարճ տեսանյութեր տեղադրել Ինստագրամում։ Նույն տարում նա TikTok-ում օգտանուն է բացել, որը նրան հայտնիություն է բերել։
2019 թվականին սկսել է իր առաջին երգերը ձայնագրել, դրանցից ամենահաջողը դարձել էր «Ո՞վ է քեզ ասել» երգը, որը նա ձայնագրել է մի քանի ժամվա ընթացքում։ Երգի պրոդյուսերը եղել է Slava Marlow-ն ։
2020 թվականի հուլիսի 17-ին Ռախիմը թողարկել է «Fendi» սինգլը, որը դարձել է ամենահայտնին նրա կարիերայում ։
2020 թվականի սեպտեմբերի 25-ին թողարկվել է «Milly Rock» երգը ։
2020 թվականի հոկտեմբերի 2-ին թողարկվել է «Fendi» երգի տեսահոլովակը ։
T-Fest
2020 թվականի սեպտեմբերի 24-ին Ռախիմը Ինստագրամում հրապարակել է հատված «Milly Rock» երգից։ Երկրպագուները մեղադրել են նրան T-Fest-ի գործիքային մասերից գողանալու համար։ Ավելի ուշ Ռախիմը Ինստագրամ-պատմություն է հրապարակել, որտեղ նա հարցրել է. «Ինչո՞ւ են ինձ գրում, որ ես գողացել եմ քո բիթը, T-Fest»: The Limba-ն պարզաբանել է իրադրությունը, ասելով, որ գործիքավորումը վարձակալվել է ։
Սկավառակագրություն
Սինգլներ Որպես գլխավոր կատարող
Ծանոթագրություններ
Կատեգորիա:Ռուս ռեփերներ Կատեգորիա:Ռուս երգիչներ Կատեգորիա:Ռուս տիկտոկերներ
Վազաշենի պատմության և մշակույթի անշարժ հուշարձանների ցանկ (Տավուշի մարզ)
Ծանոթագրություններ
Կատեգորիա:Տավուշի մարզի հուշարձանների ցանկեր
Չինյավորիկ
Չինյավորիկ (Чиньяворык), գյուղ Ռուսաստանի Կոմիի հանրապետության Կնյաժպոգոստսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կոմիի հանրապետության Կնյաժպոգոստսկի շրջանի բնակավայրեր
(9278) 1981 EM1
(9278) , աստերոիդ աստերոիդների հիմնական գոտում։ Հայտնաբերվել է 1981 թվականի մարտի 7-ին Անրի Դեբեոնի և Ջովաննի Դե Սանկտիսի կողմից Լա Սիլյայում ։
Միջին հեռավորությունը Արեգակից կազմում է 3,166402 ա. մ., առավելագույնը մոտենում է 2,6677 ա. մ. հեռավորության վրա և հեռանում 3,6651 ա. մ. ։ Արեգակի շուրջ մեկ ամբողջական պտույտ է կատարում 2058,01 երկրային օրվա ընթացքում, իր ուղեծրով շարժվելով միջինում 0,174926 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,34° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Անրի Դեբեոնի կողմից հայտնաբերված աստերոիդներ Կատեգորիա:Ջովաննի Դե Սանկտիսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մայբորոդովկա (գյուղ, Կրեմենչուգի շրջան)
Մայբորոդովկա (Майбородівка), գյուղ Ուկրաինայի Պոլտավայի մարզի Կրեմենչուգի շրջանում։
2001 թվականի տվյալներով Մայբորոդովկա գյուղում բնակվում էր 706 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Կրեմենչուգի շրջանի բնակավայրեր Կատեգորիա:Ուկրաինայի գյուղեր
Ուրիվսկի (Կամենսկի շրջան)
Ուրիվսկի (Урывский), գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում։ Մտնում է Պիխովսկինսկի գյուղական համայնքի կազմի մեջ։
Կատեգորիա:Ռոստովի մարզի Կամենսկի շրջանի բնակավայրեր
Մերձարևադարձային կլիմա
Կատեգորիա:Կլիմա
Անհուսալի ընտրիչ
Անհուսալի ընտրիչ (նաև սխալ ընտրիչ, երբեմն «նենգ» և այլ հոմանիշներ, faithless elector), ԱՄՆ նախագահական ընտրությունների ժամանակ Ընտրողների կոլեգայի ներկայացուցիչը, որը չի քվեարկում իր նահանգում ժողովրդական քվեարկության արդյունքներով։
Իրավական կարգավիճակ
Իրավաբանորեն Ընտրողների կոլեգիայի ներկայացուցիչներն իրավունք ունեն քվեարկել ինչպես և ում օգտին կկամենան՝ անտեսելով ժողովրդական քվեարկության արդյունքները իրենց նահանգում։ Նահանգի իշխանությունները, իրենց հերթին, իրավունք ունեն դրամական տուգանքներ կիրառել և որոշ նահանգներում չեղյալ համարել նման ձայները։ Ընդհանուր իրավիճակը ԱՄՆ Գերագույն դատարանի կողմից պարզաբանվել է 1954 թվականին՝ «Ռեյն ընդդեմ Բլեերի» գործի որոշման մեջ։ Հստակեցվել է, որ նահանգներն ու կուսակցությունները, որոնց պատկանում են ընտրիչները, իրավունք ունեն նրանցից պահանջել նախնական «ձայնին հավատարմության երդում» (pledge to vote) և նախատեսել գործողություններ նման երդման խախտման դեպքում, սակայն չեն կարող հետապնդել ընտրիչներին քրեական դատավարության օրենսգրքի շրջանակներում նման երդումը խախտելու համար։ Որոշման եզրափակիչ մասում ասվում է․
2016 թվականին Վաշինգտոն նահանգից չորս անհուսալի ընտրիչները (քվեարկել են 2016 թվականի նախագահական ընտրությունների արդյունքների հիման վրա ընտրողների կամքին հակառակ) տուգանել են հազարական դոլարով ։ 2020 թվականի հուլիսի 6-ին ԱՄՆ Գերագույն դատարանը միաձայն որոշել է, որ նահանգների իշխանությունները կարող են պատժել անհուսալի ընտրողներին ։
Ծանոթագրություններ
Կատեգորիա:ԱՄՆ-ի նախագահական ընտրություններ Կատեգորիա:Ընտրություններ ԱՄՆ-ում Կատեգորիա:ԱՄՆ-ի քաղաքականություն Կատեգորիա:Քաղաքական տերմինաբանություն
Ֆալկոնարա Մարիտիմա
Ֆալկոնարա Մարիտիմա (Falconara Marittima), կոմունա Իտալիայում՝ Մարկե մարզի Անկոնա գավառում ։ Բնակչությունը կազմում է 27 946մարդ (2008), բնակչության խտությունը՝ 1176,20 մարդ/կմ²։ Տարածքը կազմում է 25 կմ²։ Փոստային ինդեքս՝ 60015։ Հեռախոսային կոդ՝ 071։
Կատրանիդե Բ
Կատրանիդե Բ, Բագրատունյաց Հայաստանի յոթերորդ թագուհին, հայոց շահնշահ Գագիկ Ա-ի (990-1020) կինը։ Թագուհին հայտնի է իր կողմից կառուցած Անիի մայր տաճարով։
Կենսագրություն
Կատրանիդե թագուհին եղել է Սյունիքի թագավոր Վասակի (990-1040) միակ դուստրը, Սմբատ Սյունու թոռը։ Որոշ արևմտյան պատմիչների վկայությամբ՝ նա վրաց արքայադուստրն էր, ինչը փաստերով հերքվում է։
Գագիկ Ա շահնշահը և Կատրանիդե թագուհին ունեցել են 4 զավակ՝ Խուշուշ (ամուսնացել է Սենեքերիմ Արծրունու հետ և դարձել Վասպուրականի թագավորության վերջին թագուհին), Հովհաննես-Սմբատ (հայոց թագավոր, 1022-1040), Աշոտ (հայոց թագավոր, 1022-1039) և Աբաս։
Մահից հետո թագուհի Կատրանիդեին մեծ շուքով, եկեղեցական ծեսերով թաղեցին Անիի Կաթողիկե եկեղեցու հարևանությամբ գտնվող տապանատան գերեզմանոցում։ 20-րդ դարի սկզբին, երբ հնագետների խումբը արևելագետ Հովսեփ Օրբելու բացեց Կատրանիդեի գերեզմանը, և երևաց թագուհու կմախքը, նրանք տեսան, որ թագուհու ոտքերը խաչած էին ճիշտ այնպես, ինչպես Քրիստոսի ոտքերը խաչելիս։ Սա եղել է նրա վերջին ցանկությունը ։
Ընտանիք
Ստորև Կատրանիդե թագուհու և Գագիկ թագավորի տոհմածառը՝
Գործունեություն
Գագիկ Ա շահնշահի (990-1020) հոր՝ Աշոտ Ողորմած (953-977) շահնշահի օրոք՝ 961 թվականին, Անին դարձել էր Բագրատունյաց թագավորության մայրաքաղաքը։ Աշոտ թագավորը կառուցել էր պարիսպների մի գիծ, որին նրա ավագ որդի և հաջորդ Սմբատ Տիեզերակալը (977-990) ավելացրել էր երկրորդ գիծը։ Գագիկ շահնշահի օրոք շարունակվում է մայրաքաղաք Անիի կառուցապատումը՝ եկեղեցական կառույցներով։
Կատրանիդե թագուհու հովանավորությամբ՝ իր հայրական գանձարանի օժիտով ու թագավորական գանձարանի հաշվին կառուցվում է Անիի մայր տաճարը։ Առասպելը պատմում է, որ Կատրանիդե թագուհուն երազում հայտնված հրեշտակն է հուշել հովանավորել տաճարի կառուցումը ։ Նրա ճարտարապետն էր Տրդատը։ Եկեղեցու շինարարությունը տևել է 20 տարի և ավարտվել 1001 թվականին։ Այստեղ է տեղափոխվում կաթողիկոսական աթոռը՝ Սարգիս Ա Սևանցի (992-1019) կաթողիկոսի առաջնորդությամբ ։
Կատրանիդե թագուհին Անիի Մայր տաճարը զարդարել է «ծիրանեծաղիկ ոսկեղեն» գործվածքներով, արծաթե ու ոսկե անոթներով։ Տաճարի գմբեթին կանգնեցվել է մարդահասակ արծաթե խաչ, իսկ Սմբատ Տիեզերակալ թագավորը Հնդկաստանից բերել է տվել բյուրեղյա հսկա ջահ ։
Անիի ճարտարապետական կառույցները հայոց Գագիկ Առաջինի, Տրդատ ճարտարապետի և Կատրանիդե թագուհու մտահղացումների և ջանքերի շնորհիվ են կյանքի կոչվել։ Անին զարդարվեց ճարտարապետական հարուստ ձևավորումներով շինություններով, որոնց հիմնական մասը կազմում էին եկեղեցական կառույցները։ Կառուցվել են նաև իջևանատներ, ապարանքներ, այլ շինություններ։
Պատմիչների վկայությամբ քրիստոնեական հավատքին հավատարիմ թագուհին կատարում էր բոլոր ծեսերն ու աղոթքները, հաճախում մայրաքաղաքի եկեղեցիներ, աղոթում ու լսում հոգևոր երգեր։
Գրականություն
Կատեգորիա:Հայոց թագուհիներ Կատեգորիա:Բագրատունիներ Կատեգորիա:Սյունիներ
Լինչի դատաստան
Լինչի դատաստան տերմինը նշանակում է դատաստանի ենթարկել առանց օրինական դատավարության, չլիազորված և ոչ լեգալ մարդկանց կողմից։ Ստուգաբանորեն Լինչի դատաստան տերմինը միանշանակ բացատրություն չունի։ Վարկածներից մեկով այս տերմինը առաջացել է Վիլհելմ Լինչի անունից (1742–1820) ԱՄՆ-ի Վիրջինիա նահանգից, ով ԱՄՆ անկախության պատերազմի ժամանակ կազմավորել էր տեղային բնույթի զինված ուժեր և դատաստան էր տեսնում ավազակախմբերի հետ։
Ֆեդորցև (Կամենսկի շրջան)
Կատեգորիա:Ռոստովի մարզի Կամենսկի շրջանի բնակավայրեր
Ջո Մոնտանա
Ջո Մոնտանա (Joe Montana, ), ամերիկյան ֆուտբոլի պրոֆեսիոնալ խաղացող, «Սան Ֆրանցիսկո Ֆորթինայներսի» և «Կանզաս Սիթի Չիֆս» թիմերի նախկին քվոտերբեկը, ընդգրկվել է պրոֆեսիոնալ ֆուտբոլիստների Փառքի սրահում ։ 1977 թվականին ամերիկյան ֆուտբոլի ուսանողական մրցաշրջանում հաղթելուց հետո Մոնտանան 1979 թվականին կարիերան սկսել է NFL-ում «Սան Ֆրանցիսկո Ֆորթինայներս» ակումբում, որտեղ խաղացել է 14 մրցաշրջան ։ Վերջին 2 տարիներին լիգայում անցկացրել է «Կանզաս Սիթի Չիֆս»-ի կազմում։ Կարիերայի ընթացքում մասնակցել է չորս Սուպերբոուլների և հաղթել յուրաքանչյուրում։ Փառքի սրահում ընդգրկվել է 2000 թվականին, անմիջապես, երբ կանոնները թույլ են տվել ։ Իր կարիերայի ընթացքում 3 անգամ ճանաչվել է Սուպերբոուլի ամենաարժեքավոր խաղացող։
Լինչի դատաստան
Կատեգորիա:Դատական համակարգ Կատեգորիա:Խտրականություն Կատեգորիա:Ամբոխի հոգեբանություն
Ջո Մոնտանա
1989 և 1990 թվականներին «Ասսոշեյթեդ պրես» հանդեսը Մոնտանային անվանել է NFL-ի ամենաարժեքավոր խաղացողը, իսկ 1990 թվականին նա Sports Illustrated-ի վարկածով ճանաչվել է տարվա մարզիկ ։ Չորս տարի վաղ նա ստացել է «Ասսոշեյթեդ պրեսի» վարկածով NFL տարվա վերադարձը ։ Մոնտանան ութ անգամ մասնակցել է փորձաշրջանների, ինչպես նաև AP վարկածով երեք անգամ ընդգրկվել է բոլոր աստղերի առաջին հավաքականում՝ 1987, 1989 և 1990 թվականներին։ Նա հինգ մրցաշրջան եղել է պասային վարկանիշի ազգային ֆուտբոլային կոնֆերանսի առաջատարը (1981, 1984, 1985, 1987 և 1989), իսկ 1987 և 1989 թվականներին նա այդ ցուցանիշով առաջատարն էր ամբողջ լիգայում ։
Կելիբիա
Կելիբիան կարևոր ձկնորսական նավահանգիստ է, որով տարեկան անցնում է 15000 տոննա տարբեր ծովամթերք, որը կազմում է Թունիսում որսված բոլոր ձկների մոտ 15%-ը ։ Կելիբիայում տարածված է ձկնորսական լապտերներով ձկնորսությունը:Քաղաքի շրջակայքում գտնվող գեղեցիկ լողափերը գրավում են բազմաթիվ զբոսաշրջիկների։
Տարածաշրջանում արտադրում է Մուսկատ Կելիբիայի խաղողի չոր գինի, որը լայնորեն հայտնի է ամբողջ երկրում ։
Ստուգաբանություն
Կելիբիա քաղաքը գտնվում է Թաֆիտիսի բարձրադիր հրվանդանի վրա, որն իր տեսքով վահան է հիշեցնում, որտեղից առաջացել է սկզբում Ասպիս քաղաքի հունարեն անվանումը, իսկ հետո՝ լատիներեն Klupeya անվանումը։ Կլուպեյ անունը առաջացել է այն ժամանակ, երբ քաղաքը պատկանում էր հռոմեական Բիսացենե նահանգին, իսկ P տառը հետագայում փոխակերպվեց B տառի, քանի որ արաբները չէին կարողանում այն ​​արտասանել։
Հնագույն ժամանակներ
Կլուպեյ անունով քաղաքը հիմնադրել է Սիրակուզայի բռնակալ Ագաթոկլեսը Հյուսիսային Աֆրիկա նրա անհաջող արշավանքի ժամանակ։ Ագաթոկլեսի հեռանալուց հետո քաղաքը կառավարում էին կարթագենցիները։
Ք.ա. 256 թվականին՝ Առաջին Պունիկյան պատերազմի ժամանակ, քաղաքը գրավեց հռոմեական կոնսուլ Մարկ Ատիլիուս Ռեգուլուսը՝ այն վերածելով Կարթագենի վրա իր հարձակումների պլացդարմի։ Կապ-Բոն թերակղզու ավերածություններից մեկ տարի անց հռոմեական հարձակումը ձախողվեց և բառացիորեն մի քանի զինվոր վերադարձան տուն  ։
Երրորդ Պունիկյան պատերազմի ժամանակ՝ հռոմեացիների և կարթագենացիների միջև վերջին պատերազմի ժամանակ, կոնսուլ Լուցիուս Կալպուրնիուս Պիսո Կեսոնինուսը քաղաքը շրջափակման մեջ պահեց, սակայն Կելիբիան դիմադրեց, և հռոմեացիները նահանջեցին ։
Ք.ա. 45 թվականին Գայոս Հուլիոս Կեսարն այստեղ հիմնեց հռոմեական գաղութ ։ Ըստ Պլինիոս Ավագի, Կլուպեան հետագայում դարձավ ազատ քաղաք, որի նավահանգիստը բավական մեծ էր հռոմեական նավատորմի համար ապաստան տալու համար և զբաղեցրեց չափազանց կարևոր տեղ նավարկության համար։ Այսօր կարող եք տեսնել բլրի և ծովի միջև ընկած հնագույն քաղաքի մնացորդները, ինչպես նաև բլրի գագաթին վերականգնված Կելիբիա ամրոցը։ Պահպանվել են նաև հնագույն նավահանգստի նավամատույցի զգալի հատվածներ։
2007 թվականին պեղումների ժամանակ հայտնաբերվեց մոմակալների պատկերով խճանկար և լատիներեն տեքստ։ Գտածոն թվագրվում է մոտավորապես Ք․ա 5-րդ դարով։
Երկրորդ համաշխարհային պատերազմ
«Պեդեստալ» գործողության ժամանակ բրիտանական նավատորմի «Մանչեսթեր» թեթև հածանավը հարձակման ենթարկվեց Պանտելերիա կղզու մոտ իտալական երկու տորպեդային նավակներով՝ բրիտանական հածանավը խորտակվել է Կելիբիայի մոտ 1942 թվականի օգոստոսի 13-ին։
Ծանոթագրություններ
Կատեգորիա:Աֆրիկայի քաղաքներ Կատեգորիա:Թունիսի քաղաքներ
Հերիսե
Հերիսե, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Արշավիր Շավարշյանի անվան թիվ 40 դպրոց
Արշավիր Շավարշյանի անվան թիվ 40 դպրոց, հանրակրթական դպրոց Երևանի Կենտրոն վարչական շրջանում։
Պատմություն
Դպրոցը հիմանադրվել է 1939-1940 ուսումնական տարում (Կրիվոյ փողոցի վրա) որպես արական դպրոց և կրել է Կլիմենտ Վորոշիլովի անունը։ 1954-1955 ուսումնական տարվանից դպրոցը դարձել է երկսեռ։ 1963-1964 թվականներին վերանվանվել է մանկավարժ պրոֆեսոր, մանկավարժական ԲՈւՀ-ի հիմնադիր Արշավիր Շավարշյանի անունով։ Դպրոցն իր մանկավարժական և աշակերտական կազմով 1984-1985 ուսումնական տարում տեղափոխվել է Վարդանանց 30 հասցե ։
1965 թվականին դպրոցի բակում տեղադրվել է Արշավիր Շավարշյանի կիսանդրի (քանդակագործ՝ Գաբրիել Եփրոյան)։
Արտաքին հղումներ
Կատեգորիա:Երևանի դպրոցներ Կատեգորիա:1939 հիմնադրումներ Հայաստանում
Անի Ամիրյան
Անի Ամիրյան, հայ լրագրողուհի, երգչուհի ։
Կենսագրություն
Անի Ամիրյանը ծնվել է 1984 թվականի սեպտեմբերի 19-ին՝ Երևան քաղաքում ։ Անիի եղբայրը հաղորդավար Արտավազդ Ամիրյանն է, ամուսինը՝ դերասան, պարող Ստեփան Ղամբարյանը։
Միջնակարգ կրթությունը ստացել է Աղասի Խանջյանի անվան թիվ 53 դպրոցում, որից հետո՝ 2001-2004 թվականներին ուսումը շարունակել է է Հայաստանի Երգի պետական թատրոնի վոկալի բաժնում։ Երևանի Խաչատուր Աբովյանի անվան պետական մանկավարժական ինստիտուտի կուլտուրայի ֆակուլտետի մասսայական հանդիսությունների ռեժիսուրայի բաժին ավարտել է 2006 թվականին։
2005-2008 թվականներին Անի Ամիրյանը եղել է «Հեքիաթների մոլորակ» մանկական հաղորդաշարի հեղինակն ու վարողը։ 2007 թվականին աշխատանքի է անցել «Երևան» ռադիոկայանում, եղել է լրատվական խմբագիր և մեկնաբան, հետագայում` ծրագրերի ղեկավար։
Հանդես է եկել նաև որպես երգչուհի, ձայնագրել մի քանի երգ, դուետներ և թողարկել մեկ տեսահոլովակ։
Արտաքին հղումներ
Կատեգորիա:Երգչուհիներ ըստ ազգության Կատեգորիա:Հայ լրագրողներ
Սրանոցի կամուրջ
Սրանոցի կամուրջ, քարակերտ կամուրջ Հայաստանի Տավուշի մարզի Կիրանց գյուղի մոտ, Քարահան գետի վրա։
Պատմություն
Նախկինում այս վայրում եղել է Կունեն անունը կրող բնակավայրը։ Այն հանդիսացել է գավառային կենտրոն։ Այնուհետև գյուղը տեղափոխվել է Կիրանց գետի հովտի միջին հատվածներ՝ Առաքելոց վանքի մոտ։ Կունենի երկու թաղամասերն իրար հետ կապված են մինչ օրս կանգուն լայնաթռիչք, միակամար, քարե կամրջով, որը հայտնի է նաև Սրանոցի կամուրջ անվանումով։ Կամրջի աջակողմյան հատվածում մինչ օրս պահպանվել են բնակավայրի ավերակները։
Կամուրջն, ամենայն հավանականությամբ, կառուցվել է 12-13-րդ դարերում՝ Առաքելոց վանքի և դրանից ոչ շատ հեռու գտնվող բնակավայրի կառույցների հետ միասին։ Կամուրջը կառուցված է ճեղքված կրաքարից շարված կրաշաղախով։ Թաղի շարվածքը կատարված է խնամքով։ Տարբեր ձևի և չափի քարերի միջոցով լավ գծագրվել է կամարի կիսաշրջանաձև կորը։ Խելերի ստորին մասում շարվածքը կատարված է մեծ, իսկ թաղը՝ համեմատաբար ավելի փոքր չափի քարերից։ Դեպի աջ ափը կամրջի լայնությունը փոքր-ինչ պակաս է։ Այն կազմում է 3,5 մետր, այն ժամանակ, երբ ձախ ափում այն կազմում է 4,3 մետր ։
Թեև կամրջի թաղը պահապանվել է և դեռևս բավականաչափ ամուր է, սակայն ժամանակի ընթացքում կառուցվածքը զգալիորեն ավերվել է։ Վերկամարային մասը լիովին և աջափնյա խելը մասնակիորեն քանդվել են։ Ճակատային պատերի և երկու ափերի խելերի վրա նկատելի են ուշ վերանորոգման հետքեր ։
Ծանոթագրություններ
Կատեգորիա:Հայաստանի կամուրջներ
(1424) Սունդմանիա
(1424) Սունդմանիա (Sundmania), աստերոիդ աստերոիդների հիմնական գոտում։ Հայտնաբերվել է 1937 թվականի հունվարի 9-ին Իրյո Վյայսյալյայի կողմից Տուրկուում ։
Միջին հեռավորությունը Արեգակից կազմում է 3,189277 ա. մ., առավելագույնը մոտենում է 2,9898 ա. մ. հեռավորության վրա և հեռանում 3,3888 ա. մ. ։ Արեգակի շուրջ մեկ ամբողջական պտույտ է կատարում 2080,35 երկրային օրվա ընթացքում, իր ուղեծրով շարժվելով միջինում 0,173048 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,18° անկյուն։
Արտաքին հղումներ
Կատեգորիա:1937 թվականին հայտնաբերված աստղագիտական մարմիններ Կատեգորիա:Իրյո Վյայսյալյայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ռեբասե (գյուղ, Կամբյա շրջան)
Ռեբասե (Rebase), գյուղ Էստոնիայի Տարտումաա նահանգի Կամբյա շրջանում։
2011 թվականի տվյալներով գյուղում բնակվում էր 104 մարդ։
Արտաքին հղումներ
Կատեգորիա:Էստոնիայի Տարտումաա նահանգի Կամբյա շրջանի բնակավայրեր Կատեգորիա:Էստոնիայի գյուղեր
Գրիգոր Է Անավարզեցի
Գրիգոր Է Անավարզեցի (Անաւարզեցի, Տուրքերիցանց, Մեծքարեցի, Սսեցի, Ջրող, Երգեցող, Երկրորդ Վկայասեր, Հոռոմ, ), Ամենայն Հայոց կաթողիկոս 1293 թվականից։ Հաջորդել է Ստեփանոս Դ Հռոմկլայեցուն։
Ծնվել է մոտ 1240 թվականին Կիլիկիայի Անավարզա քաղաքում։ Մահացել է 1307 թվականին Սիս քաղաքում։ Ժամանակին համարվել է Հակոբ Ա Կլայեցու քրոջ որդին, սակայն պարզվել է, որ Հակոբ Բ Անավարզեցու մորեղբայրն է։ Կրթությունն ստացել է Մեծ քարի (Մեծ այրի) վանքում, տիրապետել ասորերենին, լատիներենին, հունարենին, հմտացել երաժշտության և բանաստեղծության մեջ։ Հետագայում ստանձնել է Մեծ քարի ուխտի առաջնորդությունը։ 1263 թվականից մինչև կաթողիկոս դառնալը Անարզաբայի (Անավարզա) արքեպիսկոպոսն էր։
1293 թվականին կաթողիկոս ընտրվելով՝ պարտադրված էր ավերված Հռոմկլայից Աթոռը տեղափոխել Սսի արքեպիսկոպոսական առաջնորդարան։ Գրիգոր Է Անավարզեցու և Հեթում Բ թագավորի ջանքերով կաթողիկոսանիստ Հռոմկլայից եգիպտական մամլուքների կողմից գերված սրբազան մասունքները վերադարձվել են Սսի վեհարան (1301)։
Երկու-երեք տարվա հաջորդականությամբ իրար հաջորդող կիլիկյան թագավորների պարագայում, փաստորեն երկրի արտաքին բոլոր հարաբերությունները վարում էր Գրիգոր է Անավարզեցին։ Ստիպված է եղել սերտ հարաբերություններ վարել կաթոլիկների հետ՝ ձգտելով Անտիոքի եպիսկոպոսական աթոռը ենթարկել Հայոց կաթողիկոսությանը, ինչպես և պետական-քաղաքական խնդիրների լուծման հարցում աջակցություն ստանալու նպատակով։
Կղեմես Գալանոս ճիզվիտ պատմագիրը, անհայտ աղբյուրներից քաղելով, ավանդել է Անավարզեցուն վերագրվող՝ «Թուղթ տեառն Գրիգորի Հայոց կաթողիկոսի, զոր գրեաց առ կրօնաւոր թագաւորն Հեթում, հայր արքային Հայոց Լևոնի» վերտառությամբ նամակը, որի համաձայն կաթողիկոսը պատարագի բաժակին ջուր է խառնելիս եղել՝ պատճառ հանդիսանալով Ջրող մականվան առաջացմանը։ Նույն նամակի հետ է կապվում այն կարծիքը, համաձայն որի Գրիգոր Է Անավարզեցին Հակոբ Ա Կլայեցու քրոջ որդին էր։ Սակայն ռամկորենով շարադրված լինելու պատճառով թուղթն անհարիր է համարվել Գրիգոր Է Անավարզեցու գրչին, մերժելով նաև ջուր խառնելու և զարմիկության տեսակետները։ Լատինների հետ վարած սերտ հարաբերությունների արդյունք են Գրիգոր Է Անավարզեցու խմբագրած Հայսմավուրքը, ուր Փրկչի ծնունդը դրված է եղել դեկտեմբերի ԻԵ, ինչպես և Հայ եկեղեցու կողմից չընդունված հոգևոր գործիչներին նվիրված շարականները։ Գրիգոր Է Անավարզեցու Հայսմավուրքը օրացուցային ճշտումներով և կրճատումներով հրատարակվել է իբրև տերիսրայելյան խմբագրություն։ Այստեղ ամփոփված են Գրիգոր Է Անավարզեցու՝ հունական, ասորական և լատինական աղբյուրներից հայերենի վերածած վարքերն ու վկայաբանությունները։ Սրբերի հիշատակը թարգմանություններով հավերժացնելու համար Գրիգոր Է Անավարզեցին ստացել է երկրորդ՝ Վկայասեր անվանումը։ Հեղինակային արձակ գործերն են դրվատներն ու ներբողյանները, որ նույնպես օգտագործված են Հայասմավուրքում։ Աստվածածնին նվիրված վեց ներբողներից բացի հայտնի են Անավարզեցու «Դրուատ գովեստի ամենայն սրբոց» (նույնն է՝ «Ներբողեան ասացեալ ի սրբոց վարդապետաց»), «Դրուատ ներբողի սմին իսկ նաւակատեաց մեծի աւուր տօնի գովեստի սուրբ տնօրինականացն Քրիստոսի սրբեալ տեղեացն Երուսաղէմի» գործերը։ Ժամանակին Գրիգոր Է Անավարզեցու ներբողները մի քանի շարականագիրների անունների նույնության պատճառով վերագրվել են Գրիգոր Գ Պահլավունուն։
Հորինել է բազմաթիվ շարականներ։ Հայ շարականագրության մեջ միայն Ներսես Շնորհալին և Գրիգոր Է Անավարզեցին են արժանացել Երգեցող պատվանվանը, որ տրվում էր երաժշտության մեջ երևելի հաջողությունների համար։ Ցուցակագրված երեսուներեք կանոն շարականից միայն 16-ն է պահպանվել, մեկ Մանկունք (Հիման յառաքեալսն) և երեք Մեծացուսցէ։ Գրել է նաև «Թուղթ առ Իննովկենտիոս Ը պապ», «Գանձ Պետրոսի», «Նուագ առ սրբազնութիւն ամենասրբոյ մարմնոյ և արեան Տեառն» և այլ երկասիրություններ։ Կաթողիկոսական գահին Գրիգոր Է Անավարզեցուն հաջորդել է Կոնստանդին Գ Կեսարացին։
Գրականություն
Կատեգորիա:Ամենայն Հայոց Կաթողիկոսներ
Դամբուձո Մարեչերա
Դամբուձո Մարեչերա, զիմբաբվեացի վիպասան, պատմվածքների հեղինակ, թատերագիր և բանաստեղծ։ Իր կարճատև կարիերայի ընթացքում նա հրատարակել էր պատմվածքների գիրք, երկու վեպ (մեկը մահից հետո), պիեսների, արձակների, և պոեզիաի գիրք, նաև բանաստեղծությունների հավաքածու (նույնպես մահից հետո)։ Նա լավ ճանաչված էր իր կոպիտ, մանրամասներով լի, բանիմաց գրելու ձևով, որը նոր սահման էր կերտել աֆրիկյան գրականության մեջ, և իր պահվածքով այն համալսարաններում որտեղից նրան հեռացրել էին։
Վաղ կյանքը
Չարըլզ Վիլլիամ Դամբուձո Մարեչերան ծնվել էր Ռուսապե քաղաքի Վենգեր թաղամասում, Զիմբաբվեում (առաջվա Հարավային Ռոդեզիայում)։ Նրա ծնողներն էին Իսահակ Մարեչերան, որը մատուռի սպասավոր էր, Մասվոտվա Վենենզիա Մարեչերան, որը սպասուհի էր։
Նա մեծացել էր ռասսայական խտրականության, աղքատության, բռնության մեջ։ Նա հաճախել էր Սուրբ Օգոստինոսի Առաքելությունը Փենհալոնգայում, որտեղ հաճախ էր վիճում իր ուսուցիչների հետ գաղութային ուսմունքների ծրագրերի պատճառով, Ռոդեզիայի պետական համալսարանը (այժմ Զիմբաբվեի պետական համալսարան), որտեղից նրան հեռացրին ուսանողական անկարգությունների ժամանակ, և Օքսֆորդի Նոր քոլեջը որտեղ իր անբարյացակամ պահվածքը և դասալքությունը հանգեցրեցին հերթական հեռացմանը ։
Հրատարակությունների հաջողությունները և անկումը
Նրա առաջին գիրք՝ «Քաղցի տունը» (1978), ծնվեց իր հուսահատությունից, որ գալիս էր Օքսֆորդ համալսարանում անցկացրած տարիներից։ Գրքի ինը պատմություններից մեկը՝ երկար վերնագրվածը, զգացմունքորեն ազդեցիկ և սենսացիոն ձևով նկարագրում է հեղինակի դաժան մանկությունն ու պատանեությունը գաղութային Ռոդեզիայում։ Պատմությունը բնութագրվում է ժամանակի ու տեղի փոփոխությամբ և ֆանտազիայի ու իրականության խառնվելու միջոցով։ Քանի որ Քաղցի տունը համարվում է սրամիտ և ստեղծագործական աֆրիկյան գրության սկիզբը, 1979 թվականին գիրքը շահեց Գարդիանի գեղարվեստական գրականության մրցանակը։ Մարեչերան առաջին և միակ աֆրիկացին է, որ շահեց այդ մրցանակը, որի գոյատևեց 33 տարի (1999 թվականին այն վերանվանվեց որպես Գուարդիան Ֆըսթ Բուք մրցանակ)։
Սև Արևի Լույսը համեմատվել էր Ջեյմս Ջոյսի և Հենրի Միլլերի գրականության հետ, բայց նույն հաջողությունը չունեցավ ինչպես Քաղցի տունը։ Մարեչերայի երկրորդ գիրքը՝ ազատ կառուցվածքով, հալյուցինատոր ոճով, փիլիսոփայական և գրական խորագիտակ խոտորումներով, ուսումնասիրում է անարխիզմը որպես պաշտոնական մտավորական դիրք։ Հեղինակի մահից հետո հրատարակվեց «Սևամորթը ներսից» գիրքը, որի իրադարձությունները տեղի են ունենում ինչ-որ արվեստի ֆակուլտետի շենքում, որտեղ մասնագետների և արվեստագետների մի խումբ ապաստանում է դրսում ընթացող պատերազմի ավարտին, որը վերջում իրենց ձախողում է։ Կերպարների խոսակցությունը կենտրոնացված է աֆրիկյան ինքնության և արվեստի բնույթի վրա. խոսակցության ընթացքում, գլխավոր հերոսը պնդում է, որ աֆրիկյան պատկերումը պարզապես հերթական շովինիստական կառավարման միջոց է։
Երբ Ջեյմս Քարին վերցրեց Քաղցի տունը և հրատարակեց այն Հայնիմենի աֆրիկյան գրողների շարքում, Մարեչերան մի վայրկյանում դարձավ հանրաճանաչ Անգլիայի գրողների շրջապատում։ Սակայն նա չդադարեց ինքն իր կյանքը խորտակել և անընդհատ ցուցաբերում էր վրդովմունք։ Գուարդիան Ֆիքշն Մրցանակաբաշխության (1979) ընթրիքի ժամանակ, որտեղ նա շահեց մրցանակը Քաղցի տունը գրգի համար, Մարեչերան զայրույթի պոռթկումից ափսեներ էր նետում դեպի ջահը  ։ Այնուամենայնիվ, Լիդսի համալսարանը իրեն առաջարկում է գրողի նշանակություն, որը Մարեչերան հաճախ սիրում էր վերագրել որպես դասախոսին համարժեք աշխատանք։ Սրա պատճառը հնարավոր է այն էր, որ նա տարօրինակ սովորություն ուներ սեփական անձին բազմաթիվ կերպարանքներ տալ։
Մարեչերային թվում էր, որ այս Բրիտանական հրատարակչությունը իրեն խաբում է, հետևաբար նա առանց զգուշացնելու երբեմն գնում էր Հայնիմենի գրասենյակ և համառորեն պահանջում էր իր գումարի բաժինը։ Չնայած իր գրքի հաջողությանը՝ նա ապրում էր սարսափելի աղքատության մեջ, որովհետև առողջ չէր սնվում և անդադար խմում էր։ Մարեչերան իր բոլոր ծանոթներին, Զիմբաբվեան դասընկերներին՝ օրինակ Մուսաեմուրա Զիմունյային (բանաստեղծ), Ռինո Ժուվարարային, Ստենլի Նյամֆուկուձային (հերթական գրող) և այլ սովորական ընկերներին մեղադրում էր իր բոլոր դժվարությունների համար նույնիսկ եթե իրենք լավ մտադրություններով էին առաջնորդվում։ Վերջում նա միայն շփվում էր գրականության հիմնարկի շուրջ նստող մուրացկանների հետ, ում հետ ներխուժում էր խնջույքներ և բարդություններ ստեղծում իր և իր շրջապատի համար, որի արդյունքում Քուրին նրան բանտից ազատում էր։ Շատ աֆրիկացիներ, Մարեչերայի զիմբաբվեացի դասընկերների հետ մեկ տեղ, կարծում էին, որ հեղինակը ավելի էր վատացնում իր իրավիճակը կեղծելով Անգլիական առոգանությունը, հագնվելով շատ արտասովոր ոճով և իրեն պահելով այնպես իբրև թե նա վերին արտի ցորեն է։ Իր անպատշաճ վարքի պատճառուվ իրեն հաճախակի դուրս էին հանում Աֆրիկյան մշակույթի կենտրոնից, որը գտնվում էր Լոնդոնի Կովենտ այգում՝ Աֆրիկացի գիտնականների և աշակերտների համար։ Ըստ որոշ աղբյուրների, Մարեչերան ամուսնացել էր բրիտանացի կնոջ հետ, բայց շատ քիչ բան է հայտնի իրենց կապի մասին։
Վերադարձ հայրենիք և վերջին տարիները
1982 թվականին Մարեչերան վերադարձավ արդեն անկախացած Զիմբաբվե, որպեսզի աջակցի Քաղցի տունը ֆիլմի նկարահանմանը։ Սակայն, նա ռեժիսորի հետ վիճեց և մնաց Զիմբաբվեում անձնակազմի գնալուց հետո։ Այնտեղ նա շարունակեց իր մուրացկան կյանքը մինչև մահացավ 35 տարեկանում ՁԻԱՀ թոքային հիվանդությունից։ Մտքի Պայթյունը, կամ Առավելագույն Բարեկամը (1984) հեղինակը գրել էր հայրենիք վերադառնալուց մեկ տարի հետո։ Գիրգը պարունակում է երեք պիես, արձակ, բանաստեղծությունների հավաքածու և օրագիր, որը գրել էր այգու նստարանին նստած։ Գրքում քննադատվում է անկախ Զիմբաբվեի անհանդուրժողականությունը, օպորտունիզմը և կոռուպցիան՝ խորացնելով քաղաքական բանավեճը հայրենասիրության և սոցիալական ռեգեներացիայի մասին։ Տրամաբանական սոցիալական քննադատության և ինքնաքննադատության համադրությունը երիտասարդ զիմբաբվեացի սերունդին գրավեց, քանի որ նրանք փնտրում էին նոր տեսակետններ իրենց դերի հետ կապված նոր աճող Զիմբաբվեում։
Մարեչերայի պոեզիան հրատարակվեց իր մահից հետո Մտքի Գերեզմանոցը գրում (1992)։ Իր պատմվածքների պես՝ իր բանաստեղծությունները ակնհայտ ազդեցություն ունեն մոդերնիստ հեղինակներից ինչպես են՝ Արթյուր Ռեմբոն, Թոմաս Ս. Էլիոթը, Ալլեն Գինզբերգը և Քրիստոֆեր Օկիգբոն։ Իր բանաստեղծությունների մեջ նա նաև հակված է ինքնաուսումնասիրությամբ զբաղվել և համարձակորեն ընտրել բառապաշարը։
Մեկ հարցազրույցի ժամանակ Մարեչերան ասաց ինքն իր մասին, «Իմ կարծիքով, ես այն մեկն եմ, ում աֆրիկյան գրականությունը դեռ չէր հանդիպել։» Այս իր ասածով Մարեչերան շատ նրբանկատորեն նկարագրեց իր դերը գրականության մեջ ընթերցողի տեսանկյունից։ Իր անհատականությունը, գրական փորձարկումները և պատկերազարդությունը երաշխավորում են այն փաստը, որ իր աշխատությունները չեն սահմանափակվում եզակի և մակերեսային բացատրություններով, հակառակը՝ նրանք անընդհատ ձգտւմ են կատարելության։
Ժառանգությունը
Մինչև այսօր, Դամբուձո Մարեչերան Զիմբաբվեի ամենակարևոր մշակութային ազդեցիկ կերպարներից մեկն է։ Իր մահից հետո, տասնյակ երիտասարդ գրողներ ինչպես նաև իր կոլեգաները բազմաթիվ կենսագրություններ են գրել հեղինակի դժվար կյանքի և իր գործերի մասին։ Իննսունականներին ամենաաչքի ընկնողը Ֆլորա Վիտ Վայլդն էր, որը և՛ կենսագրություն էր գրել Մարեչերայի մասին համ էլ տեղեկություններ հավաքածու իր գործերի համար։ Սակայն, նա ընդունում էր Մարեչերայի ամեն ասածը որպես փաստ՝ մոռանալով, որ Մարեչերան իր կյանքի պատմունթյունը մոնտաժելու հատկություն ուներ։ 2012 թվականին, Վազաֆիրի գրական ամսագիրը Վայլդին հարցրեց թե նա ինչու՞ ճիշտ կենսագրություն չէր գրել Մարեչերայի մասին։ Գիտնականը ասաց, «Առաջ իմ պատասխանն էր, որ ես չէի ուզում իր բազմաֆունկցիոնալ բնավորությունը նվազեցնել մեկ պարտադրողական պատմության մեջ. բայց ճիշտն այն է, որ իր կյանքը չափից շատ փոխկապված էր իմ կյանքի հետ։» Ապա նա մանրամասնորեն նկարագրեց իր ներգրավվածությունը Մարեչերայի կյանքում 18 ամսվա կտրվածքով  ։
Ծանոթագրություններ
Կատեգորիա:Զիմբաբվեցի վիպասաններ Կատեգորիա:20-րդ դարի վիպասաններ Կատեգորիա:20-րդ դարի բանաստեղծներ Կատեգորիա:ՁԻԱՀ-ի հետ կապված հիվանդություններից մահացածներ Կատեգորիա:20-րդ դարի տղամարդ գրողներ Կատեգորիա:20-րդ դարի պատմվածքագիրներ Կատեգորիա:Զիմբաբվեցի գրողներ
Պավլովկա (գյուղ, Գայսինի շրջան)
Պավլովկա (Павлівка), գյուղ Ուկրաինայի Վիննիցայի մարզի Գայսինի շրջանում։ Հիմնադրվել է 1910 թվականին։
Արտաքին հղումներ
Կատեգորիա:Ուկրաինայի Վիննիցայի մարզի Գայսինի շրջանի բնակավայրեր Կատեգորիա:Ուկրաինայի գյուղեր Կատեգորիա:1910 թվականին հիմնադրված բնակավայրեր
Ֆիլիպպենկով (Կամենսկի շրջան)
Ֆիլիպպենկով (Филиппенков), գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում։ Մտնում է Կրասնովսկի գյուղական համայնքի կազմի մեջ։
Կատեգորիա:Ռոստովի մարզի Կամենսկի շրջանի բնակավայրեր
Հայկանուշ Թրյանց
Հայկանուշ Թրյանց ( - ՞), հայ դերասանուհի։
Դավիթ Թրյանի դուստրը։
Ծնվել է Կ. Պոլսում։ Բեմ է բարձրացել 1890 թվականին։ Սուբրետ դերեր է կատարել Մնակյանի թատերախմբում ։
Աղբյուրներ
Կատեգորիա:Հայ դերասանուհիներ
Սեն Մարտեն Լալանդ
Սեն Մարտեն Լալանդ (Saint-Martin-Lalande), համայնք Ֆրանսիայի Օկսիտանիա մարզի Օդ գավառում ։
Աշխարհագրություն
Գտնվում է Փարիզ քաղաքից 620 կմ հարավ, Մոնպելիե քաղաքից` 155 կմ արևմուտք, Կարկասոն քաղաքից` 29 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 722 աշխատունակ (15-64 տարեկան) բնակիչ, որոնցից ակտիվ էին 524-ը, իսկ ոչ ակտիվները` 198։ Ակտիվության ցուցանիշը կազմում է 72,6 %։ 524 աշխատունակ մարդկանցից աշխատել է 478 անձ (259 տղամարդ և 219 կին)։ Գործազուրկ են եղել 46 անձ (22 տղամարդ և 24 կին)։ 198 անաշխատունակներից 71-ը եղել են աշակերտներ կամ ուսանողներ, 71-ը` թոշակառուներ, իսկ 56-ը չեն աշխատել տարբեր պատճառներով ։
Խարկովկա (Կամենսկի շրջան)
Խարկովկա (Харьковка), գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում։ Մտնում է Կրասնովսկի գյուղական համայնքի կազմի մեջ։
Կատեգորիա:Ռոստովի մարզի Կամենսկի շրջանի բնակավայրեր
Արա Բերքյան
Արա Բերքյան (Արա Յ․ Պիլէզիկճեան) (Ara J. Berkian (Bilezikjian)), ), ճարտարապետության և ինժեներության դոկտոր (1976), գրող, պատմաբան, նկարիչ։
Կենսագրություն
Արա Բերքյանը ծնվել է 1934 թվականի ապրիլի 20-ին, Լիբանանի մայրաքաղաք Բեյրութում, Ժան (Յոհաննէս) Պիլէզիկճեանի և Թագուհի Սարաֆեանի ընտանիքում։
1951 թվականին ավարտել է Բեյրութի ֆրանսիական գիմնազիան ։ 1952-1956 թվականներին ուսանել է Բեյրութի ամերիկյան համալսարանում՝ ճարտարապետություն և ինժեներություն։
1957 թվականին փոխադրվել է Արևմտյան Գերմանիա։ Գերմաներեն է սովորել Մյունխենի Գյոթեի ինստիտուտում։ 1958-1961 թվականներին պետական կրթաթոշակով լրացուցիչ ուսանել է Մյունխենի և Աախենի տեխնիկական համալսարաններում։